title: Regulamentul de punere în aplicare (UE) nr. 414/2014 al Comisiei din 23 aprilie 2014 privind deschiderea și modul de gestionare a contingentelor tarifare de import ale Uniunii pentru carnea de porc proaspătă și congelată originară din Ucraina

text:
               24.4.2014

               RO

               Jurnalul Oficial al Uniunii Europene

               L 121/44

         REGULAMENTUL DE PUNERE ÎN APLICARE (UE) NR. 414/2014 AL COMISIEI
   din 23 aprilie 2014
   privind deschiderea și modul de gestionare a contingentelor tarifare de import ale Uniunii pentru carnea de porc proaspătă și congelată originară din Ucraina
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 187 literele (a), (c) și (d),
   întrucât:

               (1)

               Regulamentul (UE) nr. 374/2014 al Parlamentului European și al Consiliului (2) prevede regimuri preferențiale pentru 2014 în ceea ce privește taxele vamale pentru importurile de anumite produse originare din Ucraina. În conformitate cu articolul 3 din regulamentul menționat, produsele agricole enumerate în anexa III la regulament sunt admise la import în Uniune, în limitele contingentelor tarifare, în conformitate cu anexa respectivă. Contingentele tarifare prevăzute în anexa III la regulamentul menționat sunt gestionate de Comisie conform articolului 184 alineatul (2) litera (b) din Regulamentul (UE) nr. 1308/2013.

               (2)

               Deși contingentul în cauză ar trebui în mod normal să fie gestionat prin utilizarea licențelor de import, este necesar să se atribuie drepturi de import într-o primă etapă și să se elibereze licențe de import într-o etapă ulterioară, după cum se prevede la articolul 6 alineatul (3) din Regulamentul (CE) nr. 1301/2006 al Comisiei (3). Astfel, operatorii care au obținut drepturi de import ar trebui să poată decide, în perioada de aplicare a contingentului, asupra momentului în care doresc să solicite licențele de import, având în vedere fluxurile lor comerciale reale.

               (3)

               Regulamentul (CE) nr. 376/2008 al Comisiei (4) ar trebui să se aplice licențelor de import eliberate în conformitate cu prezentul regulament, sub rezerva unor derogări, după caz.

               (4)

               În plus, dispozițiile Regulamentului (CE) nr. 1301/2006 care privesc cererile de drepturi de import, statutul solicitanților și eliberarea de licențe de import ar trebui să se aplice licențelor de import eliberate în temeiul prezentului regulament, fără a aduce atingere condițiilor suplimentare prevăzute de prezentul regulament.

               (5)

               Pentru a asigura o gestionare corespunzătoare a contingentelor tarifare, ar trebui constituită o garanție în momentul depunerii unei cereri de drepturi de import și în momentul emiterii unei licențe de import.

               (6)

               Pentru a-i obliga pe operatori să solicite licențe de import pentru toate drepturile de import atribuite, este necesar să se prevadă că această obligație este o cerință principală în sensul Regulamentului de punere în aplicare (UE) nr. 282/2012 al Comisiei (5).

               (7)

               Întrucât contingentele tarifare menționate în anexa III la Regulamentul (UE) nr. 374/2014 sunt deschise numai până la 31 octombrie 2014, prezentul regulament ar trebui să intre în vigoare cât mai curând posibil.

               (8)

               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   Deschiderea și gestionarea contingentelor tarifare
   (1)   Prezentul regulament deschide și gestionează contingentele tarifare de import pentru produsele indicate în anexa I.
   (2)   Cantitatea de produse care beneficiază de contingentele menționate la alineatul (1), rata aplicabilă a taxei vamale și numerele de ordine sunt cele stabilite în anexa I.
   (3)   Contingentele tarifare de import menționate la alineatul (1) se gestionează prin atribuirea de drepturi de import, într-o primă etapă, și, ulterior, prin eliberarea de licențe de import.
   (4)   Se aplică dispozițiile Regulamentelor (CE) nr. 1301/2006 și (CE) nr. 376/2008, cu excepția cazului în care prezentul regulament prevede dispoziții contrare.
   Articolul 2
   Perioada de aplicare a contingentului tarifar de import
   Contingentele tarifare menționate la articolul 1 alineatul (1) sunt deschise până la 31 octombrie 2014.
   Articolul 3
   Cererile de drepturi de import
   (1)   Cererile de drepturi de import se depun cel mai târziu la ora 13.00, ora Bruxelles-ului, în a cincisprezecea zi calendaristică de la data intrării în vigoare a prezentului regulament.
   (2)   În momentul depunerii unei cereri de drepturi de import, se depune o garanție de 20 EUR per 100 de kilograme.
   (3)   Solicitanții de drepturi de import demonstrează că o cantitate de produse din carne de porc de la codurile NC 0203 a fost importată de aceștia sau în numele lor în conformitate cu dispozițiile vamale aplicabile, pe parcursul perioadei de 12 luni imediat anterioare perioadei de aplicare a contingentului tarifar de import (denumită în continuare „cantitate de referință”). O societate rezultată din fuzionarea unor societăți care dispun, fiecare, de cantități de referință importate își poate întemeia propria cerere pe respectivele cantități.
   (4)   Cantitatea totală care face obiectul unor cereri de drepturi de import depuse în perioada de valabilitate a contingentului tarifar de import nu poate depăși cantitățile de referință ale solicitantului. Cererile care nu respectă această normă sunt respinse de autoritățile competente.
   (5)   Nu mai târziu de cea de a șaptea zi lucrătoare de la încheierea perioadei de depunere a cererilor menționate la alineatul (1), statele membre notifică Comisiei cantitățile totale ale tuturor cererilor exprimate în greutatea în kilograme a produsului, defalcate în funcție de numărul de ordine.
   (6)   Drepturile de import se acordă începând cu a șaptea zi și până cel târziu în a douăsprezecea zi lucrătoare care urmează sfârșitului perioadei de notificare menționate la alineatul (5).
   (7)   În cazul în care aplicarea coeficientului de alocare menționat la articolul 7 alineatul (2) din Regulamentul (CE) nr. 1301/2006 conduce la alocarea a mai puține drepturi de import decât cele solicitate, garanția constituită în conformitate cu alineatul (2) se restituie în mod proporțional fără întârziere.
   (8)   Drepturile de import sunt valabile începând cu data emiterii până la 31 octombrie 2014. Drepturile de import nu sunt transferabile.
   Articolul 4
   Eliberarea licențelor de import
   (1)   Punerea în liberă circulație a cantităților acordate în cadrul contingentelor tarifare de import menționate la articolul 1 alineatul (1) este condiționată de prezentarea unei licențe de import.
   (2)   Cererile de licențe de import acoperă întreaga cantitate de drepturi de import alocată. Această obligație este o cerință principală în sensul articolului 19 alineatul (2) din Regulamentul de punere în aplicare (UE) nr. 282/2012.
   (3)   Cererile de licențe pot fi depuse numai în statul membru în care au fost solicitate și obținute drepturile de import în cadrul contingentelor tarifare de import menționate la articolul 1 alineatul (1).
   (4)   În momentul eliberării unei licențe de import, operatorul depune o garanție de 50 EUR per 100 de kilograme. Eliberarea unei licențe de import conduce la reducerea corespunzătoare a drepturilor de import obținute, iar garanția depusă pentru drepturile de import se restituie în mod proporțional fără întârziere.
   (5)   Licențele de import sunt eliberate la cerere și pe numele operatorului care a obținut drepturile de import.
   (6)   Cererea de licență menționează un singur număr de ordine. Cererea se poate referi la mai multe produse având coduri NC diferite. În acest caz, toate codurile NC și descrierea acestora sunt înscrise la rubricile 15 și 16 din cererea de licență și din licență.
   (7)   Cererile de licență și licențele de import conțin următoarele mențiuni:

               (a)

               la rubrica 8, numele „Ucraina” drept țară de origine și rubrica „da” marcată cu o cruce;

               (b)

               la rubrica 20, una dintre mențiunile din anexa II.

         (8)   Fiecare licență menționează cantitatea pentru fiecare cod NC.
   (9)   În conformitate cu articolul 22 alineatul (2) din Regulamentul (CE) nr. 376/2008, licențele de import sunt valabile timp de 30 de zile de la data eliberării efective a licenței. Cu toate acestea, termenul de valabilitate al licențelor de import expiră cel târziu la 31 octombrie 2014.
   Articolul 5
   Notificarea Comisiei
   (1)   Prin derogare de la articolul 11 alineatul (1) al doilea paragraf din Regulamentul (CE) nr. 1301/2006, statele membre comunică Comisiei:

               (a)

               până la 14 noiembrie 2014 cel târziu, cantitățile de produse, inclusiv notificările cu mențiunea „zero”, pentru care au fost eliberate licențe de import în cursul perioadei contingentare;

               (b)

               până la 28 februarie 2015 cel târziu, cantitățile de produse, inclusiv notificările cu mențiunea „zero”, care fac obiectul licențelor de import neutilizate sau parțial utilizate și care corespund diferenței dintre cantitățile înscrise pe versoul licențelor de import și cantitățile pentru care au fost eliberate licențele.

         (2)   Nu mai târziu de 28 februarie 2015, statele membre notifică Comisiei cantitățile de produse care au fost puse efectiv în liberă circulație în cursul perioadei de aplicare a contingentului de import stabilite de prezentul regulament.
   (3)   În cazul notificărilor menționate la alineatele (1) și (2), cantitatea este exprimată în kilograme și defalcată în funcție de numărul de ordine.
   Articolul 6
   Intrare în vigoare
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 aprilie 2014.

            Pentru Comisie

            Președintele

         José Manuel BARROSO

      (1)  JO L 347, 20.12.2013, p. 671.

      (2)  Regulamentul (UE) nr. 374/2014 al Parlamentului European și al Consiliului din 16 aprilie 2014 privind reducerea sau eliminarea taxelor vamale aplicabile mărfurilor originare din Ucraina (JO L 118, 22.4.2014, p. 1).

      (3)  Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (JO L 238, 1.9.2006, p. 13).

      (4)  Regulamentul (CE) nr. 376/2008 al Comisiei din 23 aprilie 2008 de stabilire a normelor comune de aplicare a sistemului de licențe de import și export și de certificate de fixare în avans pentru produsele agricole (JO L 114, 26.4.2008, p. 3).

      (5)  Regulamentul de punere în aplicare (UE) nr. 282/2012 al Comisiei din 28 martie 2012 de stabilire a normelor comune de aplicare a regimului de garanții pentru produsele agricole (JO L 92, 30.3.2012, p. 4).

      ANEXA I
      Fără a aduce atingere regulilor de interpretare a Nomenclaturii combinate, textul descrierii produselor este considerat ca având numai o valoare orientativă, aplicabilitatea regimului preferențial fiind determinată, în contextul prezentei anexe, de domeniul de aplicare al codurilor NC.

                  Număr de ordine

                  Coduri NC

                  Descrierea mărfurilor

                  Cantitate în tone (greutate netă)

                  Taxă aplicabilă
                  (EUR/t)

                  09.4271

                  0203 11 10
                  0203 12 11
                  0203 12 19
                  0203 19 11
                  0203 19 13
                  0203 19 15
                  0203 19 55
                  0203 19 59
                  0203 21 10
                  0203 22 11
                  0203 22 19
                  0203 29 11
                  0203 29 13
                  0203 29 15
                  0203 29 55
                  0203 29 59

                  Carne de animale din specia porcine, proaspătă, refrigerată sau congelată

                  20 000

                  0

                  09.4272

                  0203 11 10
                  0203 12 19
                  0203 19 11
                  0203 19 15
                  0203 19 59
                  0203 21 10
                  0203 22 19
                  0203 29 11
                  0203 29 15
                  0203 29 59

                  Carne de animale din specia porcine, proaspătă, refrigerată sau congelată, excl. jamboanele, spinările și bucățile dezosate

                  20 000

                  0

      ANEXA II

         Mențiuni prevăzute la articolul 4 alineatul (7) litera (b)

                  —

                  În limba bulgară: Регламент за изпълнение (ЕC) № 414/2014

                  —

                  În limba spaniolă: Reglamento de Ejecución (UE) no 414/2014

                  —

                  În limba cehă: Prováděcí nařízení (EU) č. 414/2014

                  —

                  În limba daneză: Gennemførelsesforordning (EU) nr. 414/2014

                  —

                  În limba germană: Durchführungsverordnung (EU) Nr. 414/2014

                  —

                  În limba estonă: Rakendusmäärus (EL) nr 414/2014

                  —

                  În limba greacă: Εκτελεστικός κανονισμός (ΕΕ) αριθ. 414/2014

                  —

                  În limba engleză: Implementing Regulation (EU) No 414/2014

                  —

                  În limba franceză: Règlement d'exécution (UE) no 414/2014

                  —

                  În limba croată: Provedbena uredba (EU) br. 414/2014

                  —

                  În limba italiană: Regolamento di esecuzione (UE) n. 414/2014

                  —

                  În limba letonă: Īstenošanas regula (ES) Nr. 414/2014

                  —

                  În limba lituaniană: Įgyvendinimo reglamentas (ES) Nr. 414/2014

                  —

                  În limba maghiară: 414/2014/EU végrehajtási rendelet

                  —

                  În limba malteză: Regolament ta' Implimentazzjoni (UE) Nru 414/2014

                  —

                  În limba neerlandeză: Uitvoeringsverordening (EU) nr. 414/2014

                  —

                  În limba polonă: Rozporządzenie wykonawcze (UE) nr. 414/2014

                  —

                  În limba portugheză: Regulamento de Execuçăo (UE) n.o 414/2014

                  —

                  În limba română: Regulamentul de punere în aplicare (UE) nr. 414/2014

                  —

                  În limba slovacă: Vykonávacie nariadenie (EÚ) č. 414/2014

                  —

                  În limba slovenă: Izvedbena uredba (EU) št. 414/2014

                  —

                  În limba finlandeză: Täytäntöönpanoasetus (EU) N:o 414/2014

                  —

                  În limba suedeză: Genomförandeförordning (EU) nr 414/2014


title: Regulamentul de punere în aplicare (UE) nr. 1163/2013 al Comisiei din 7 noiembrie 2013 de înregistrare a unei denumiri în Registrul denumirilor de origine protejate și al indicațiilor geografice protejate [Mohant (DOP)]

text:
               19.11.2013

               RO

               Jurnalul Oficial al Uniunii Europene

               L 309/13

         REGULAMENTUL DE PUNERE ÎN APLICARE (UE) NR. 1163/2013 AL COMISIEI
   din 7 noiembrie 2013
   de înregistrare a unei denumiri în Registrul denumirilor de origine protejate și al indicațiilor geografice protejate [Mohant (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Mohant” depusă de Slovenia a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, această denumire trebuie, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 noiembrie 2013.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 343, 14.12.2012, p. 1.

      (2)  JO C 160, 6.6.2013, p. 7.

      ANEXĂ
      Produse agricole destinate consumului uman enumerate în anexa I la tratat:

         Clasa 1.3.   Brânzeturi

      SLOVENIA
      Mohant (DOP)


title: Regulamentul de punere în aplicare (UE) nr. 227/2014 al Comisiei din 7 martie 2014 de aprobare a unei modificări care nu este minoră din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Hořické trubičky (IGP)]

text:
               11.3.2014

               RO

               Jurnalul Oficial al Uniunii Europene

               L 70/14

      REGULAMENTUL DE PUNERE ÎN APLICARE (UE) NR. 227/2014 AL COMISIEI

   din 7 martie 2014
   de aprobare a unei modificări care nu este minoră din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Hořické trubičky (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 53 alineatul (1) primul paragraf din Regulamentul (CE) nr. 1151/2012, Comisia a examinat cererea Republicii Cehe de aprobare a unei modificări a caietului de sarcini al indicației geografice protejate „Hořické trubičky”, înregistrată în temeiul Regulamentului (CE) nr. 989/2007 al Comisiei (2), astfel cum a fost modificat prin Regulamentul (CE) nr. 192/2008 (3).

               (2)

               Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene
                   (4), în conformitate cu articolul 50 alineatul (2) litera (a) din regulamentul respectiv.

               (3)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini trebuie aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 martie 2014.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 343, 14.12.2012, p. 1.

      (2)  JO L 219, 24.8.2007, p. 7

      (3)  JO L 57, 1.3.2008, p. 11.

      (4)  JO C 296, 12.10.2013, p. 11.

      ANEXĂ
      Produse agricole și alimentare enumerate la punctul I din anexa I la Regulamentul (UE) nr. 1151/2012:

         Clasa 2.4.   Produse de panificație, produse de patiserie, produse de cofetărie, biscuiți

      REPUBLICA CEHĂ
      Hořické trubičky (IGP)


title: Regulamentul de punere în aplicare (UE) nr. 13/2013 al Comisiei din 11 ianuarie 2013 de modificare a Regulamentului de punere în aplicare (UE) nr. 394/2012 al Comisiei de fixare a limitei cantitative pentru exporturile de zahăr peste cotă până la sfârșitul anului de comercializare 2012/2013, precum și de abrogare a Regulamentului de punere în aplicare (UE) nr. 931/2012

text:
               12.1.2013

               RO

               Jurnalul Oficial al Uniunii Europene

               L 8/8

         REGULAMENTUL DE PUNERE ÎN APLICARE (UE) NR. 13/2013 AL COMISIEI
   din 11 ianuarie 2013
   de modificare a Regulamentului de punere în aplicare (UE) nr. 394/2012 al Comisiei de fixare a limitei cantitative pentru exporturile de zahăr peste cotă până la sfârșitul anului de comercializare 2012/2013, precum și de abrogare a Regulamentului de punere în aplicare (UE) nr. 931/2012
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 61 primul paragraf litera (d), coroborat cu articolul 4,
   având în vedere Regulamentul (CE) nr. 951/2006 al Comisiei din 30 iunie 2006 de stabilire a normelor de aplicare a Regulamentului (CE) nr. 318/2006 al Consiliului în ceea ce privește schimburile cu țările terțe în sectorul zahărului (2), în special articolul 7e coroborat cu articolul 9 alineatul (1),
   întrucât:

               (1)

               În conformitate cu articolul 61 primul paragraf litera (d) din Regulamentul (CE) nr. 1234/2007, zahărul și izoglucoza produse în cursul unui an de comercializare în surplus față de cota prevăzută la articolul 56 din regulamentul respectiv pot fi exportate doar în limitele cantitative care urmează să fie fixate.

               (2)

               Regulamentul (CE) nr. 951/2006 stabilește norme de aplicare pentru exporturile peste cotă, în special în ceea ce privește eliberarea licențelor de export.

               (3)

               Pentru anul de comercializare 2012/2013, s-a estimat inițial că fixarea la 650 000 de tone echivalent zahăr alb a limitei cantitative pentru exporturile de zahăr peste cotă ar corespunde cererii pieței. Această limită a fost fixată prin Regulamentul de punere în aplicare (UE) nr. 394/2012 al Comisiei (3). Totuși, potrivit celor mai recente estimări, producția de zahăr peste cotă va atinge un nivel semnificativ de 5 300 000 de tone. Prin urmare, trebuie asigurate debușeuri comerciale suplimentare pentru zahărul peste cotă.

               (4)

               Având în vedere că plafonul pentru exporturi al OMC pentru anul de comercializare 2012/2013 nu a fost atins, este oportună creșterea cu 700 000 de tone a limitei cantitative pentru exportul de zahăr peste cotă, pentru a oferi noi posibilități de afaceri producătorilor de zahăr din Uniune. Pentru ca producătorii de zahăr peste cotă din Uniune să poată profita de oportunitățile comerciale de pe piețele lor de export, este adecvată punerea la dispoziție a cantităților sporite de la 14 ianuarie 2013.

               (5)

               Regulamentul de punere în aplicare (UE) nr. 394/2012 trebuie modificat în consecință.

               (6)

               Pentru a permite depunerea de cereri de export pentru zahărul peste cotă, trebuie anulată suspendarea depunerii de cereri prevăzută la articolul 1 alineatul (3) din Regulamentul de punere în aplicare (UE) nr. 931/2012 al Comisiei din 10 octombrie 2012 de stabilire a unui procentaj unic de acceptare pentru eliberarea de licențe de export, de respingere a cererilor de licențe de export și de suspendare a depunerii de cereri de licențe de export pentru zahăr peste cotă (4). Deoarece Regulamentul de punere în aplicare (UE) nr. 931/2012 a încetat să producă efecte, este oportună abrogarea acestuia.

               (7)

               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   Articolul 1 alineatul (1) din Regulamentul de punere în aplicare (UE) nr. 394/2012 se înlocuiește cu următorul text:

      „(1)   Pentru anul de comercializare 2012/2013, limita cantitativă menționată la articolul 61 primul paragraf litera (d) din Regulamentul (CE) nr. 1234/2007 este de 1 350 000 de tone pentru exporturile fără restituire de zahăr alb peste cotă încadrat la codul NC 1701 99.”

   Articolul 2
   Regulamentul de punere în aplicare (UE) nr. 931/2012 se abrogă.
   Articolul 3
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică de la 14 ianuarie 2013.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 11 ianuarie 2013.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 178, 1.7.2006, p. 24.

      (3)  JO L 123, 9.5.2012, p. 30.

      (4)  JO L 277, 11.10.2012, p. 7.


title: Regulamentul de punere în aplicare (UE) 2015/2062 al Comisiei din 17 noiembrie 2015 de modificare a Regulamentului (UE) nr. 37/2010 în ceea ce privește substanța „sisapronil” (Text cu relevanță pentru SEE)

text:
               18.11.2015

               RO

               Jurnalul Oficial al Uniunii Europene

               L 301/7

         REGULAMENTUL DE PUNERE ÎN APLICARE (UE) 2015/2062 AL COMISIEI
   din 17 noiembrie 2015
   de modificare a Regulamentului (UE) nr. 37/2010 în ceea ce privește substanța „sisapronil”
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 470/2009 al Parlamentului European și al Consiliului din 6 mai 2009 de stabilire a procedurilor comunitare în vederea stabilirii limitelor de reziduuri ale substanțelor farmacologic active din alimentele de origine animală, de abrogare a Regulamentului (CEE) nr. 2377/90 al Consiliului și de modificare a Directivei 2001/82/CE a Parlamentului European și a Consiliului și a Regulamentului (CE) nr. 726/2004 al Parlamentului European și al Consiliului (1), în special articolul 14 coroborat cu articolul 17,
   având în vedere avizul Agenției Europene pentru Medicamente formulat de Comitetul pentru medicamente de uz veterinar,
   întrucât:

               (1)

               Articolul 17 din Regulamentul (CE) nr. 470/2009 prevede ca limita maximă de reziduuri (denumită în continuare „LMR”) pentru substanțele farmacologic active destinate utilizării în Uniune în medicamentele de uz veterinar pentru animalele de la care se obțin produse alimentare sau în produsele biocide folosite în zootehnie să fie stabilită în cadrul unui regulament.

               (2)

               Tabelul 1 din anexa la Regulamentul (UE) nr. 37/2010 al Comisiei (2) stabilește substanțele farmacologic active și clasificarea acestora în ceea ce privește LMR în produsele alimentare de origine animală.

               (3)

               Substanța „sisapronil” nu este încă inclusă în tabelul respectiv.

               (4)

               O cerere de stabilire a LMR pentru sisapronil la bovine a fost înaintată Agenției Europene pentru Medicamente (denumită în continuare „EMA”).

               (5)

               Pe baza avizului Comitetului pentru medicamente de uz veterinar, EMA a recomandat stabilirea unei LMR pentru sisapronil în carnea de bovine, pentru mușchi, grăsime, ficat și rinichi, cu condiția ca substanța să nu fie utilizată pentru animalele de la care se obține lapte pentru consumul uman.

               (6)

               În conformitate cu articolul 5 din Regulamentul (CE) nr. 470/2009, EMA îi revine sarcina de a lua în considerare utilizarea LMR-urilor stabilite pentru o substanță farmacologic activă dintr-un anumit produs alimentar pentru un alt aliment derivat de la aceeași specie sau a LMR-urilor stabilite pentru o substanță farmacologic activă într-una sau mai multe specii, pentru specii diferite.

               (7)

               EMA a considerat că extrapolarea LMR pentru sisapronil de la bovine la caprine este adecvată.

               (8)

               Prin urmare, Regulamentul (UE) nr. 37/2010 ar trebui modificat în consecință.

               (9)

               Este adecvat să se acorde părților interesate o perioadă rezonabilă de timp pentru a lua măsurile care pot fi necesare pentru a respecta noua LMR.

               (10)

               Măsurile prevăzute în prezentul regulament sunt conforme cu avizul Comitetului permanent pentru medicamentele de uz veterinar,

         ADOPTĂ PREZENTUL REGULAMENT:
   Articolul 1
   Anexa la Regulamentul (UE) nr. 37/2010 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 17 ianuarie 2016.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 noiembrie 2015.

            Pentru Comisie

            Președintele

         Jean-Claude JUNCKER

      (1)  JO L 152, 16.6.2009, p. 11.

      (2)  Regulamentul (UE) nr. 37/2010 al Comisiei din 22 decembrie 2009 privind substanțele active din punct de vedere farmacologic și clasificarea lor în funcție de limitele reziduale maxime din produsele alimentare de origine animală (JO L 15, 20.1.2010, p. 1).

      ANEXĂ
      În tabelul 1 din anexa la Regulamentul (UE) nr. 37/2010, se introduce o rubrică pentru substanța următoare în ordine alfabetică:

                     Substanță farmacologic activă

                     Reziduu marker

                     Specie animală

                     LMR

                     Țesuturi-țintă

                     Alte dispoziții [conform articolului 14 alineatul (7) din Regulamentul (CE) nr. 470/2009]

                     Clasificare terapeutică

                     „Sisapronil

                     Sisapronil

                     Bovine, caprine

                     100 μg/kg
                     2 000 μg/kg
                     200 μg/kg
                     100 μg/kg

                     Mușchi
                     Grăsime
                     Ficat
                     Rinichi

                     Nu se utilizează la animalele de la care se obține lapte destinat consumului uman

                     Agenți antiparazitari/Agenți cu acțiune împotriva ectoparaziților”


title: Regulamentul de punere în aplicare (UE) nr. 456/2013 al Comisiei din 16 mai 2013 de stabilire a unor măsuri tranzitorii în ceea ce privește contingentele de import de lapte în temeiul Regulamentului (CE) nr. 2535/2001 și contingentele de import de carne de vită în temeiul Regulamentelor (CE) nr. 412/2008 și (CE) nr. 431/2008, ca urmare a aderării Croației la Uniunea Europeană

text:
               17.5.2013

               RO

               Jurnalul Oficial al Uniunii Europene

               L 133/13

         REGULAMENTUL DE PUNERE ÎN APLICARE (UE) NR. 456/2013 AL COMISIEI
   din 16 mai 2013
   de stabilire a unor măsuri tranzitorii în ceea ce privește contingentele de import de lapte în temeiul Regulamentului (CE) nr. 2535/2001 și contingentele de import de carne de vită în temeiul Regulamentelor (CE) nr. 412/2008 și (CE) nr. 431/2008, ca urmare a aderării Croației la Uniunea Europeană
   COMISIA EUROPEANĂ,
   având în vedere Tratatul de aderare a Croației, în special articolul 3 alineatul (4),
   având în vedere Actul de aderare a Croației, în special articolul 41,
   întrucât:

               (1)

               În vederea aderarea Croației la Uniunea Europeană la 1 iulie 2013, este necesar să se prevadă măsuri tranzitorii pentru anumite contingente de import în sectoarele laptelui și cărnii de vită pentru a permite importatorilor din Croația să participe la aceste contingente.

               (2)

               Secțiunea 2 din titlul 2 capitolul I din Regulamentul (CE) nr. 2535/2001 al Comisiei din 14 decembrie 2001 de stabilire a normelor de aplicare a Regulamentului (CE) nr. 1255/1999 al Consiliului privind regimul importurilor de lapte și produse lactate și deschiderea unor contingente tarifare (1) prevede că solicitanții de licențe de import trebuie să fie autorizați în prealabil de către autoritatea competentă a statului membru în care sunt stabiliți. Pentru a asigura, începând cu 1 ianuarie 2014, accesul operatorilor din Croația la contingentele de import în conformitate cu titlul 2 capitolul I și cu secțiunea 2 din titlul 2 capitolul III din Regulamentul (CE) nr. 2535/2001, operatorilor respectivi ar trebui să li se permită să depună cererea și dovada necesară spre aprobare numai până la 1 octombrie 2013 în loc de 1 aprilie 2013. Autoritățile din Croația ar trebui să informeze solicitanții cu privire la rezultatul procedurii de autorizare până la 1 noiembrie 2013, în loc de 1 mai 2013, și să trimită Comisiei listele cu importatorii autorizați până la 15 noiembrie 2013, în loc de 20 mai 2013.

               (3)

               Regulamentul (CE) nr. 412/2008 al Comisiei din 8 mai 2008 privind deschiderea și modul de gestionare a unui contingent tarifar de import pentru carnea de vită congelată destinată prelucrării (2) a deschis un contingent tarifar anual de import de 63 703 tone de echivalent nedezosat de carne de vită congelată destinată prelucrării în Uniune pentru o perioadă cuprinsă în fiecare an între 1 iulie și 30 iunie a anului următor. În conformitate cu articolul 5 alineatul (1) din Regulamentul (CE) nr. 412/2008, solicitanții de drepturi de import trebuie să dovedească că sunt autorizați ca unități prelucrătoare în temeiul articolului 4 din Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (3) și că au funcționat în sectorul producției de produse prelucrate conținând carne de vită pe durata fiecăreia dintre cele două perioade de referință menționate la articolul 5 din Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (4). În ceea ce privește prima condiție, pentru a putea importa în perioada cuprinsă între 1 iulie 2013 și 30 iunie 2014, solicitanții de drepturi de import din Croația ar trebui să dovedească faptul că sunt autorizați ca unități prelucrătoare pentru exportul către Uniune în conformitate cu articolul 12 din Regulamentul (CE) nr. 854/2004 al Parlamentului European și al Consiliului din 29 aprilie 2004 de stabilire a normelor specifice de organizare a controalelor oficiale privind produsele de origine animală destinate consumului uman (5). În ceea ce privește cerința de a demonstra performanțele anterioare în scopul aplicării drepturilor de import în conformitate cu Regulamentul (CE) nr. 412/2008, producția de produse prelucrate care conțin carne de vită din Croația din 2011 și 2012, realizată în conformitate cu legislația croată, ar trebui să acopere această obligație.

               (4)

               Regulamentul (CE) nr. 431/2008 al Comisiei din 19 mai 2008 privind deschiderea și modul de gestionare a unui contingent tarifar de import pentru carnea de animale din specia bovine congelată, clasificată la codul NC 0202 și pentru produsele clasificate la codul NC 0206 29 91 (6) a deschis un contingent tarifar anual de import de 53 000 tone de carne de vită congelată pentru o perioadă cuprinsă în fiecare an între 1 iulie și 30 iunie a anului următor. În ceea ce privește perioada contingentară de la 1 iulie 2013 până la 30 iunie 2014, ar trebui să se precizeze că dovada care trebuie prezentată de către operatorii din Croația pentru cererea de drepturi de import nu ar trebui să se refere la importurile din statele membre.

               (5)

               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   Măsuri tranzitorii privind Regulamentul (CE) nr. 2535/2001
   (1)   Prin derogare de la articolul 8 din Regulamentul (CE) nr. 2535/2001, pentru importurile realizate în perioada cuprinsă între 1 ianuarie și 30 iunie 2014 în cadrul contingentelor menționate la titlul 2 capitolul I și în secțiunea 2 din titlul 2 capitolul III din respectivul regulament, autorizația se acordă solicitanților care, înainte de 1 octombrie 2013, depun o cerere la autoritățile competente din Croația de care aparțin și unde sunt înregistrați în scopuri de TVA, însoțită de dovada că în ambii ani 2011 și 2012 au importat în Croația sau au exportat din Croația cel puțin 25 de tone de produse lactate prevăzute în capitolul 04 din Nomenclatura combinată.
   (2)   În sensul aplicării alineatului (1), operațiunile de prelucrare activă și pasivă nu sunt considerate importuri și exporturi.
   (3)   Prin derogare de la articolul 9 din Regulamentul (CE) nr. 2535/2001, autoritatea competentă din Croația informează solicitanții, înainte de 1 noiembrie 2013, cu privire la rezultatul procedurii de autorizare și, după caz, cu privire la numărul autorizației. Autorizația este valabilă până la 30 iunie 2014.
   (4)   Prin derogare de la articolul 10 alineatul (1) din Regulamentul (CE) nr. 2535/2001, autoritatea competentă din Croația trimite Comisiei, înainte de 15 noiembrie 2013, lista cu importatorii autorizați, în conformitate cu alineatul (3) din același articol, iar Comisia o transmite autorităților competente din celelalte state membre.
   Numai importatorii care figurează pe listă sunt autorizați să depună cereri pentru obținerea de licențe de la 20 la 30 noiembrie 2013, pentru a realiza importuri în perioada 1 ianuarie-30 iunie 2014, în conformitate cu articolele 11-14 din Regulamentul (CE) nr. 2535/2001.
   Articolul 2
   Măsuri tranzitorii privind Regulamentul (CE) nr. 412/2008
   Prin derogare de la articolul 5 din Regulamentul (CE) nr. 412/2008, în ceea ce privește perioada de contingent tarifar de import cuprinsă între 1 iulie 2013 și 30 iunie 2014, solicitanții de drepturi de import din Croația trebuie să dovedească că sunt autorizați ca unități prelucrătoare să exporte către Uniune în conformitate cu articolul 12 din Regulamentul (CE) nr. 854/2004 și să demonstreze autorităților competente din Croația că au fost activi în producerea de produse prelucrate care conțin carne de vită, în conformitate cu legislația Croației, în fiecare dintre cele două perioade de referință menționate la articolul 5 din Regulamentul (CE) nr. 1301/2006.
   Articolul 3
   Măsuri tranzitorii privind Regulamentul (CE) nr. 431/2008
   Prin derogare de la articolul 4 alineatul (1) din Regulamentul (CE) nr. 431/2008, pentru perioada contingentară care debutează la 1 iulie 2013, solicitanții de drepturi de import din Croația trebuie să demonstreze autorităților competente din Croația că au importat sau că s-a importat în numele lor o cantitate de carne de vită care se încadrează la codurile NC 0201, 0202, 0206 10 95 sau 0206 29 91, respectând dispozițiile vamale croate relevante, în perioada cuprinsă între 1 mai 2012-30 aprilie 2013, excluzând totuși importul din statele membre. Această cantitate reprezintă cantitatea de referință.
   Articolul 4
   Intrarea în vigoare
   Prezentul regulament intră în vigoare sub rezerva și la data intrării în vigoare a Tratatului de aderare a Croației.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 mai 2013.

            Pentru Comisie

            Președintele

         José Manuel BARROSO

      (1)  JO L 341, 22.12.2001, p. 29.

      (2)  JO L 125, 9.5.2008, p. 7.

      (3)  JO L 139, 30.4.2004, p. 55.

      (4)  JO L 238, 1.9.2006, p. 13.

      (5)  JO L 139, 30.4.2004, p. 206.

      (6)  JO L 130, 20.5.2008, p. 3.


title: Regulamentul de punere în aplicare (UE) nr. 1252/2009 al Consiliului din 18 decembrie 2009 de încheiere a reexaminării în ceea ce privește un nou exportator a Regulamentului (CE) nr. 1338/2006 de instituire a unei taxe antidumping definitive la importurile de piei chamois originare din Republica Populară Chineză, de percepere retroactivă și de instituire a unei taxe antidumping cu privire la importurile care provin de la un exportator din această țară și de încetare a înregistrării acestor importuri

text:
               19.12.2009

               RO

               Jurnalul Oficial al Uniunii Europene

               L 338/12

      REGULAMENTUL DE PUNERE ÎN APLICARE (UE) NR. 1252/2009 AL CONSILIULUI

   din 18 decembrie 2009
   de încheiere a reexaminării în ceea ce privește un nou exportator a Regulamentului (CE) nr. 1338/2006 de instituire a unei taxe antidumping definitive la importurile de piei „chamois” originare din Republica Populară Chineză, de percepere retroactivă și de instituire a unei taxe antidumping cu privire la importurile care provin de la un exportator din această țară și de încetare a înregistrării acestor importuri
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) („regulamentul de bază”), în special articolul 11 alineatul (4),
   având în vedere propunerea prezentată de Comisia Europeană după consultarea comitetului consultativ,
   întrucât:
   1.   MĂSURILE ÎN VIGOARE

               (1)

               Prin Regulamentul (CE) nr. 1338/2006 (2), Consiliul a instituit, în urma unei anchete ( „ancheta inițială”), o taxă antidumping definitivă la importurile de piei „chamois” originare din Republica Populară Chineză („RPC”). Măsurile în vigoare constau într-o taxă definitivă ad valorem de 58,9%, aplicabilă la nivel național.

         2.   ANCHETA ÎN CURS

   (a)   Cererea de reexaminare

               (2)

               Ca urmare a instituirii măsurilor antidumping definitive, Comisia a primit o cerere de reexaminare în ceea ce privește un nou exportator, în conformitate cu articolul 11 alineatul (4) din regulamentul de bază. Cererea s-a bazat pe afirmația că producătorul-exportator, Henan Prosper Skins and Leather Enterprise Co. Ltd („solicitantul”):

                           (i)

                           nu a exportat piei „chamois” înaintea sau în cursul perioadei de anchetă a anchetei inițiale;

                           (ii)

                           nu era afiliat niciunuia dintre producătorii-exportatori care fac obiectul măsurilor instituite prin Regulamentul (CE) nr. 1338/2006;

                           (iii)

                           începuse să exporte piei „chamois” către Uniune după încheierea perioadei de anchetă a anchetei inițiale;

                           (iv)

                           își desfășoară activitatea în condiții de economie de piață, astfel cum sunt definite la articolul 2 alineatul (7) litera (c) din regulamentul de bază sau, în mod alternativ, solicită tratament individual în conformitate cu articolul 9 alineatul (5) din regulamentul de bază.

         (b)   Inițierea reexaminării în ceea ce privește un nou exportator

               (3)

               Comisia a examinat elementele de probă prima facie prezentate de solicitant și le-a considerat suficiente pentru a justifica inițierea unui reexaminări în conformitate cu articolul 11 alineatul (4) din regulamentul de bază. După consultarea comitetului consultativ și după ce industriei din Uniune în cauză i s-a oferit posibilitatea de a-și prezenta observațiile, Comisia a inițiat, prin Regulamentul (CE) nr. 573/2009 (3), o reexaminare a Regulamentului (CE) nr. 1338/2006 în ceea ce-l privește pe solicitant.

               (4)

               În conformitate cu articolul 2 din Regulamentul (CE) nr. 573/2009, taxa antidumping instituită prin Regulamentul (CE) nr. 1338/2006 la importurile de piei „chamois” produse de solicitant a fost abrogată. În același timp, în conformitate cu articolul 14 alineatul (5) din regulamentul de bază, autoritățile vamale au fost invitate să adopte măsurile adecvate pentru înregistrarea importurilor de piei „chamois” produse de solicitant.

         (c)   Produsul în cauză

               (5)

               Produsul care face obiectul prezentei reexaminări constă în pieile „chamois” definite în cadrul anchetei inițiale, și anume piei „chamois” sau piei „chamois” combinate, decupate sau nu, inclusiv piei „chamois” și piei „chamois” combinate în crustă («piei „chamois”»), originare din Republica Populară Chineză, încadrate în prezent la codurile NC 4114 10 10 și 4114 10 90.

         (d)   Părțile interesate

               (6)

               Comisia a informat în mod oficial industria din Uniune, solicitantul și reprezentanții țării exportatoare cu privire la inițierea reexaminării. Părților interesate li s-a oferit posibilitatea de a-și exprima punctele de vedere în scris și de a fi audiate.

         (e)   Perioada anchetei de reexaminare

               (7)

               Ancheta privind dumpingul a acoperit perioada cuprinsă între 1 iulie 2008 și 30 iunie 2009 („perioada anchetei de reexaminare” sau „PAR”).

         3.   RETRAGEREA COOPERĂRII ȘI A CERERII DE REEXAMINARE ÎN CEEA CE PRIVEȘTE UN NOU EXPORTATOR

               (8)

               Comisia a trimis un chestionar solicitantului și a primit un răspuns în termenele prevăzute. În cursul verificării răspunsului la chestionar al solicitantului la sediul acestuia, solicitantul a furnizat informații false și înșelătoare în sensul articolului 18 alineatul (1) din regulamentul de bază. În plus, solicitantul a hotărât să înceteze orice cooperare, iar verificarea a trebuit să fie întreruptă înainte de a fi fost încheiată. La 21 septembrie 2009, solicitantul și-a retras în mod oficial cererea de reexaminare în ceea ce privește un nou exportator.

               (9)

               Solicitantul a fost informat că informațiile pe care le furnizase nu puteau fi considerate fiabile și că acestea ar fi respinse și a fost invitat să furnizeze explicații suplimentare într-un anumit termen, în conformitate cu articolul 18 alineatul (4) din regulamentul de bază. Solicitantul nu a furnizat nicio explicație suplimentară.

               (10)

               În împrejurările menționate anterior, deși cererea a fost retrasă, s-a considerat oportună continuarea anchetei din oficiu și bazarea constatărilor în ceea ce-l privește pe solicitant pe datele disponibile, în sensul articolului 18 din regulamentul de bază.

               (11)

               În lipsa altor informații, nivelul taxei care urmează să fie aplicat solicitantului este stabilit la nivelul taxei aplicabile la nivel național.

         4.   ÎNCHEIEREA ANCHETEI ȘI PERCEPEREA RETROACTIVĂ A TAXEI ANTIDUMPING

               (12)

               În lumina constatărilor menționate anterior, s-a concluzionat că importurile în Uniune de piei „chamois” sau piei „chamois” combinate, decupate sau nu, inclusiv piei „chamois” și piei „chamois” combinate în crustă, încadrate în prezent la codurile NC 4114 10 10 și 4114 10 90, originare din Republica Populară Chineză, produse și vândute la export în Uniune de către Henan Prosper Skins & Leather Enterprise Co., Ltd (cod adițional TARIC A957) ar trebui să fie supuse unei taxe antidumping la nivelul taxei antidumping instituite prin Regulamentul (CE) nr. 1338/2006 asupra tuturor societăților din Republica Populară Chineză și că acest nivel al taxei antidumping ar trebui să fie reinstituit și perceput retroactiv pentru importurile produsului în cauză înregistrate în conformitate cu articolul 3 din Regulamentul (CE) nr. 573/2009.

         5.   NOTIFICAREA ȘI DURATA APLICĂRII MĂSURILOR

               (13)

               Solicitantul, industria din Uniune și reprezentanții țării exportatoare au fost informați cu privire la principalele fapte și considerente care au condus la concluziile de mai sus și li s-a oferit posibilitatea de a-și prezenta observațiile. Nu au fost primite observații de natură să justifice o modificare a concluziilor prezentate anterior.

               (14)

               În temeiul articolului 11 alineatul (2) din regulamentul de bază, prezenta reexaminare nu afectează data de expirare a măsurilor instituite prin Regulamentul (CE) nr. 1338/2006,

         ADOPTĂ PREZENTUL REGULAMENT:
   Articolul 1
   (1)   Reexaminarea în ceea ce privește un nou exportator inițiată prin Regulamentul (CE) nr. 573/2009 se încheie și o taxă antidumping stabilită la nivelul taxei antidumping aplicabile în conformitate cu articolul 1 alineatul (2) din Regulamentul (CE) nr. 1338/2006 tuturor societăților din Republica Populară Chineză se instituie la importurile identificate la articolul 1 din Regulamentul (CE) nr. 573/2009.
   (2)   O taxă antidumping stabilită la nivelul taxei antidumping aplicabile în conformitate cu articolul 1 alineatul (2) din Regulamentul (CE) nr. 1338/2006 tuturor societăților din Republica Populară Chineză se percepe începând cu data de 3 iulie 2009 pentru importurile de piei „chamois” care au fost înregistrate în temeiul articolului 3 din Regulamentul (CE) nr. 573/2009.
   (3)   Autoritățile vamale li sunt instruite să înceteze înregistrarea efectuată în temeiul articolului 3 din Regulamentul (CE) nr. 573/2009.
   (4)   În lipsa unor dispoziții contrare, se aplică dispozițiile în vigoare în materie de taxe vamale.
   Articolul 2
   Prezentul regulament intră în vigoare în ziua următoare publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 decembrie 2009.

            Pentru Consiliu,

            Președintele

         Å. TORSTENSSON

      (1)  JO L 56, 6.3.1996, p. 1.

      (2)  JO L 251, 14.9.2006, p. 1.

      (3)  Regulamentul (CE) nr. 573/2009 al Comisiei din 29 iunie 2009 de deschidere a unei reexaminări pentru un nou exportator a Regulamentului (CE) nr. 1338/2006 al Consiliului de instituire a unei taxe antidumping definitive la importurile de piei tăbăcite în grăsimi (piei chamois) originare din Republica Populară Chineză, de abrogare a taxei cu privire la importurile care provin de la un producător-exportator din această țară și de impunere a obligativității de înregistrare a acestor importuri (JO L 172, 2.7.2009, p. 3).


title: Regulamentul de punere în aplicare (UE) 2016/665 al Comisiei din 26 aprilie 2016 privind clasificarea anumitor mărfuri în Nomenclatura combinată

text:
                  29.4.2016

                  RO

                  Jurnalul Oficial al Uniunii Europene

                  L 115/22

            REGULAMENTUL DE PUNERE ÎN APLICARE (UE) 2016/665 AL COMISIEI
      din 26 aprilie 2016
      privind clasificarea anumitor mărfuri în Nomenclatura combinată
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
      întrucât:

                  (1)

                  Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.

                  (2)

                  Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror altor nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării unor măsuri tarifare sau de altă natură referitoare la comerțul cu mărfuri.

                  (3)

                  În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a tabelului menționat.

                  (4)

                  Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 12 alineatul (6) din Regulamentul (CEE) nr. 2913/92 al Consiliului (2), a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

                  (5)

                  Măsurile prevăzute de prezentul regulament sunt conforme cu avizul Comitetului Codului vamal,

            ADOPTĂ PREZENTUL REGULAMENT:
      Articolul 1
      Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a tabelului menționat.
      Articolul 2
      Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 12 alineatul (6) din Regulamentul (CEE) nr. 2913/92, timp de trei luni de la data intrării în vigoare a prezentului regulament.
      Articolul 3
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 26 aprilie 2016.

               Pentru Comisie,

               pentru președinte

            Stephen QUEST

               Director general pentru impozitare și uniune vamală

         (1)  JO L 256, 7.9.1987, p. 1.

         (2)  Regulamentul (CEE) nr. 2913/92 al Consiliului din 12 octombrie 1992 de instituire a Codului vamal comunitar (JO L 302, 19.10.1992, p. 1).

         ANEXĂ

                     Descrierea mărfurilor

                     Clasificare
                     (Cod NC)

                     Motive

                     (1)

                     (2)

                     (3)

                     Un aparat portabil electric (un așa-numit „pistol cu tijă de adeziv”) proiectat să aplice adeziv topit la cald pe lemn și pe alte materiale. Corpul aparatului este din material plastic și are o duză interschimbabilă din metal comun. Duza este ajustabilă, permițând reglarea debitului de adeziv.
                     Prin punerea în funcțiune a aparatului, se încălzește tubul de evacuare controlat de un termostat, care, la rândul său, încălzește o tijă de adeziv (la o temperatură de maximum 207 grade Celsius), care poate fi înlocuită după terminare. Adezivul devine moale și poate fi aplicat pe materialele care urmează a fi lipite.
                     Aparatul este proiectat pentru a fi utilizat în principal de profesioniști, de exemplu, în sectorul ambalajelor, în industria mobilei sau pentru asamblări.
                     A se vedea imaginea (*).

                     8419 89 98

                     Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 3 la secțiunea XVI, precum și pe baza textului codurilor NC 8419 , 8419 89  și 8419 89 98 .
                     Clasificarea la poziția 8205 , ca unealtă de mână din metale comune, nedenumită și necuprinsă în altă parte, este exclusă, deoarece funcția aparatului este specificată în capitolul 84.
                     Clasificarea la poziția 8424  ca aparat mecanic pentru proiectat, dispersat sau pulverizat lichide sau pulberi sau ca pulverizator este, de asemenea, exclusă, deoarece adezivul nu este proiectat, dispersat sau pulverizat.
                     Clasificarea la poziția 8516  ca aparat electrotermic pentru uz casnic este, de asemenea, exclusă, deoarece aparatul este proiectat pentru a fi utilizat de profesioniști și nu este de tipul celor utilizate în mod normal în gospodării [a se vedea, de asemenea, Notele explicative ale Sistemului armonizat (NESA) aferente poziției 8516 , (E)].
                     Clasificarea la poziția 8465  ca o mașină-unealtă pentru prelucrarea lemnului este, de asemenea, exclusă, deoarece aparatul nu prelucrează lemnul. În plus, el este ținut în mână și nu montat pe un suport (a se vedea, de asemenea, NESA aferente poziției 8465 ).
                     Aparatul este conceput pentru tratarea materialelor printr-un proces ce implică o schimbare a temperaturii prin încălzire (o funcție care intră sub incidența poziției 8419 ), care este considerată ca fiind funcția sa principală, precum și pentru reglarea debitului de adeziv și aplicarea acestuia (o funcție individuală, nedenumită și necuprinsă în altă parte).
                     În consecință, aparatul trebuie clasificat la codul NC 8419 89 98  ca „Alte mașini și aparate, cu încălzire electrică, pentru tratarea materialelor”.

            (*)  Imaginea are un caracter strict informativ.


title: Regulamentul de punere în aplicare (UE) nr. 786/2012 al Comisiei din 30 august 2012 de modificare și rectificare a Regulamentului (CE) nr. 951/2006 de stabilire a normelor de aplicare a Regulamentului (CE) nr. 318/2006 al Consiliului în ceea ce privește schimburile cu țările terțe în sectorul zahărului

text:
               1.9.2012

               RO

               Jurnalul Oficial al Uniunii Europene

               L 235/1

         REGULAMENTUL DE PUNERE ÎN APLICARE (UE) NR. 786/2012 AL COMISIEI
   din 30 august 2012
   de modificare și rectificare a Regulamentului (CE) nr. 951/2006 de stabilire a normelor de aplicare a Regulamentului (CE) nr. 318/2006 al Consiliului în ceea ce privește schimburile cu țările terțe în sectorul zahărului
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 134, articolul 161 alineatul (3), articolul 170 și articolul 192 alineatul (2), coroborate cu articolul 4,
   întrucât:

               (1)

               Regulamentul (CE) nr. 792/2009 al Comisiei din 31 august 2009 de stabilire a normelor detaliate pentru comunicarea Comisiei de către statele membre a informațiilor și documentelor cu privire la implementarea organizării comune a piețelor, la sistemul de plăți directe, la promovarea produselor agricole și la regimul aplicabil regiunilor ultraperiferice și insulelor mici din Marea Egee (2) stabilește norme comune pentru notificarea către Comisie a informațiilor și a documentelor de către autoritățile competente ale statelor membre. Normele respective includ, în special, obligația statelor membre de a utiliza sistemele de informare puse la dispoziție de către Comisie, precum și validarea drepturilor de acces ale autorităților sau ale persoanelor autorizate să trimită notificări. În plus, regulamentul respectiv stabilește principii comune aplicabile sistemelor de informare, astfel încât acestea să garanteze autenticitatea, integritatea și lizibilitatea în timp a documentelor, și prevede protecția datelor personale.

               (2)

               În temeiul Regulamentului (CE) nr. 792/2009, obligația de a utiliza sistemele de informare în conformitate cu regulamentul respectiv trebuie să fie prevăzută în regulamentele care stabilesc o obligație specifică de notificare.

               (3)

               Comisia a elaborat un sistem de informare care permite gestionarea electronică a documentelor și a procedurilor în cadrul propriilor proceduri de lucru interne și al propriilor relații cu autoritățile implicate în politica agricolă comună. Se consideră că prin sistemul respectiv pot fi îndeplinite mai multe obligații de notificare, în conformitate cu Regulamentul (CE) nr. 792/2009, în special cele prevăzute în Regulamentul (CE) nr. 951/2006 al Comisiei (3).

               (4)

               În vederea unei gestionări eficiente și ținând seama de experiența acumulată, în Regulamentul (CE) nr. 951/2006 unele notificări trebuie să fie ori simplificate și specificate, ori eliminate.

               (5)

               Din motive de claritate, este oportun să se prevadă în mod explicit faptul că Regulamentul (CE) nr. 376/2008 al Comisiei din 23 aprilie 2008 de stabilire a normelor comune de aplicare a sistemului de licențe de import și export și de certificate de fixare în avans pentru produsele agricole (4) se aplică licențelor prevăzute în Regulamentul (CE) nr. 951/2006, cu excepția cazului în care regulamentul respectiv conține dispoziții contrare.

               (6)

               Produsele pe bază de izoglucoză nu sunt enumerate în partea II secțiunea C a anexei II la Regulamentul (CE) nr. 376/2008, prin urmare nu se solicită licență de export pentru exporturile de izoglucoză care se află în liberă circulație pe piața Uniunii și care nu este considerată „peste cotă” pentru a fi exportată fără restituire. Acest lucru trebuie să se reflecte în articolul 7 din Regulamentul (CE) nr. 951/2006, de unde trebuie eliminată orice referire la izoglucoză.

               (7)

               În conformitate cu articolul 61 primul paragraf litera (d) din Regulamentul (CE) nr. 1234/2007, zahărul sau izoglucoza produse în surplus față de cotele menționate la articolul 56 din respectivul regulament pot fi exportate numai în limita cantitativă care urmează să fie fixată de Comisie. La stabilirea limitei cantitative, Comisia trebuie să respecte angajamentele care rezultă din acordurile încheiate în conformitate cu articolul 218 din tratat.

               (8)

               În perioadele de producție mare de zahăr peste cotă în Uniune, în special atunci când aceasta este combinată cu prețuri mari pe piața mondială, cererile de licențe de export depuse de producătorii de zahăr pot depăși considerabil cantitățile disponibile. Concurența puternică dintre operatori pentru licențele de export poate duce la situația în care anumiți operatori solicită licențe care depășesc producția lor reală de zahăr peste cotă în raport cu anul de piață în cauză. Acest comportament speculativ ar putea însemna pierderea posibilităților de export pentru zahărul peste cotă al Uniunii, creșterea presiunii pe piața zahărului peste cotă a Uniunii și, prin urmare, și creșterea riscului de acumulare a surplusului de zahăr.

               (9)

               În conformitate cu articolul 8 din Regulamentul (CE) nr. 376/2008, drepturile care decurg din licențe sau certificate sunt transferabile de către titular o singură dată în timpul perioadei de valabilitate a licenței sau a certificatului în cauză. Pentru a reduce riscurile de comportament speculativ al producătorilor de zahăr, este oportun să se interzică transferul licențelor de export în cazul zahărului peste cotă.

               (10)

               Articolul 3 alineatul (4) din Regulamentul (CE) nr. 1484/95 al Comisiei din 28 iunie 1995 de stabilire a normelor de aplicare a sistemului de drepturi de import suplimentare și de stabilire a drepturilor de import suplimentare în sectoarele cărnii de pasăre și ouălor și pentru albumina din ouă și de abrogare a Regulamentului nr. 163/67/CEE (5) și articolul 4 alineatul (4) din Regulamentul (CE) nr. 504/2007 al Comisiei din 8 mai 2007 de stabilire a normelor de aplicare a regimului privind aplicarea drepturilor suplimentare la import în sectorul laptelui și al produselor lactate (6) stabilesc termenele în care importatorii vizați trebuie să dovedească faptul că lotul în cauză a fost comercializat în condiții care confirmă corectitudinea prețului CIF de import declarat. În vederea armonizării normelor de punere în aplicare aplicabile taxelor suplimentare la import din diferitele sectoare, este oportun ca articolul 38 alineatul (4) din Regulamentul (CE) nr. 951/2006 să fie aliniat la articolul 3 alineatul (4) din Regulamentul (CE) nr. 1484/95 și la articolul 4 alineatul (4) din Regulamentul (CE) nr. 504/2007.

               (11)

               Articolul 34 alineatul (3) din Regulamentul (CE) nr. 951/2006 prevede că statele membre trebuie să îi comunice Comisiei, în fiecare lună, informații legate de piața mondială a melaselor. Experiența a demonstrat că, din cauza caracteristicilor piețelor melaselor, aceste informații sunt greu de obținut, iar majoritatea statelor membre nu comunică informații relevante. Prin urmare, este oportun să se elimine obligația de notificare.

               (12)

               Capitolul 17 din anexa I la Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (7), astfel cum a fost modificat prin Regulamentul de punere în aplicare (UE) nr. 1006/2011 al Comisiei (8), conține noi coduri NC pentru diversele produse pe bază de zahăr brut, altele decât cele menționate în Regulamentul (CE) nr. 951/2006. Din motive de claritate juridică, aceste noi coduri trebuie să se reflecte în articolul 42 din Regulamentul (CE) nr. 951/2006.

               (13)

               Cu ocazia introducerii modificărilor respective, este oportun să se corecteze o eroare evidentă privind o trimitere internă.

               (14)

               Prin urmare, Regulamentul (CE) nr. 951/2006 trebuie modificat și rectificat în consecință.

               (15)

               Din motive de transparență și de egalitate a tratamentului, prezentul regulament trebuie să se aplice de la începutul anului de comercializare 2012-2013. Cu toate acestea, întrucât rectificarea articolului 12a alineatul (3) din Regulamentul (CE) nr. 951/2006 trebuie să aibă un efect retroactiv care să răspundă în mod corespunzător așteptărilor legitime ale părților interesate, rectificarea respectivă trebuie să se aplice de la data intrării în vigoare a actului de modificare care a introdus trimiterea eronată în Regulamentul (CE) nr. 951/2006, și anume Regulamentul (CE) nr. 910/2008 al Comisiei (9).

               (16)

               Comitetul de gestionare a organizării comune a piețelor agricole nu a emis un aviz în termenul stabilit de președinte,

         ADOPTĂ PREZENTUL REGULAMENT:
   Articolul 1
   Modificări ale Regulamentului (CE) nr. 951/2006
   Regulamentul (CE) nr. 951/2006 se modifică după cum urmează:

               1.

               Articolul 1 se înlocuiește cu următorul text:
               „Articolul 1
               Domeniu de aplicare
               (1)   Prezentul regulament stabilește, în conformitate cu partea III din Regulamentul (CE) nr. 1234/2007 al Consiliului (10), normele specifice de aplicare a regimului licențelor de import și de export, acordarea restituirilor la export și gestionarea importurilor, în special aplicarea taxelor suplimentare la import în sectorul zahărului.
               (2)   Se aplică dispozițiile Regulamentului (CE) nr. 376/2008 al Comisiei (11), în cazul în care nu există dispoziții contrare în prezentul regulament.

               2.

               Articolele 7 și 7a se înlocuiesc cu următorul text:
               „Articolul 7
               Licența de export pentru exportul de zahăr fără restituire
               În cazul în care se prevede exportul fără restituire al zahărului în liberă circulație pe piața Uniunii și care nu este considerat «peste cotă», căsuța 20 din cererea de licență și din licență cuprinde una dintre mențiunile enumerate în partea C din anexă.
               Articolul 7a
               Licențele de export pentru exporturile peste cotă
               (1)   Prin derogare de la dispozițiile articolului 5, pentru exporturile de izoglucoză peste cotă, în limitele cantitative menționate la articolul 61 primul paragraf litera (d) din Regulamentul (CE) nr. 1234/2007, este necesară prezentarea unei licențe de export.
               (2)   Prin derogare de la dispozițiile articolului 8 din Regulamentul (CE) nr. 376/2008, drepturile care decurg din licențele de export eliberate pentru zahărul peste cotă nu sunt transmisibile.”

               3.

               La articolul 7c alineatul (1), primul paragraf se înlocuiește cu următorul text:
               „(1)   Statele membre notifică Comisiei, până în ziua de luni a fiecărei săptămâni, cantitățile de zahăr și/sau de izoglucoză pentru care s-au depus cereri de licențe de export în săptămâna precedentă.”

               4.

               La articolul 9, alineatul (4) se înlocuiește cu următorul text:
               „(4)   Solicitanții își pot retrage cererile de licență până la sfârșitul săptămânii care urmează publicării în Jurnalul Oficial al Uniunii Europene a procentului de acceptare indicat la alineatul (1) litera (a), în cazul în care acest procent este mai mic de 80 %. Statele membre eliberează atunci garanția.”

               5.

               Titlul capitolului V se înlocuiește cu următorul text:
               „NORME SUPLIMENTARE APLICABILE LICENțELOR DE EXPORT”.

               6.

               Articolul 11 se înlocuiește cu următorul text:
               „Articolul 11
               Cereri de licențe de export și eliberarea acestor licențe
               (1)   Licențele de export referitoare la zahărul de la codul NC 1701 pentru cantități mai mari de zece tone se eliberează:

                           (a)

                           în a cincea zi lucrătoare de la data depunerii cererii;

                           (b)

                           atunci când este vorba despre licențe de export care cuprind stabilirea în avans a restituirilor, în a cincea zi lucrătoare de la data depunerii cererii, cu condiția ca niciuna dintre măsurile specifice prevăzute la articolul 9 alineatul (1) să nu fi fost luată în acest termen de către Comisie.

                     Primul paragraf nu se aplică în cazul:

                           (a)

                           zahărului candel;

                           (b)

                           zahărului aromatizat și zahărului cu adaos de coloranți.

                     (2)   Atunci când o cerere de licență privind produsele cărora li se aplică alineatul (1) primul paragraf se referă la o cantitate care nu depășește 10 tone, partea interesată nu poate depune în aceeași zi și pe lângă aceeași autoritate competentă mai mult de o astfel de cerere.”

               7.

               Articolele 17, 18 și 19 se înlocuiesc cu următorul text:
               „Articolul 17
               Notificarea licențelor de export eliberate
               (1)   Statele membre notifică Comisiei, până în data de 15 a fiecărei luni, pentru luna precedentă, cantitățile pentru care au fost eliberate licențe în temeiul articolului 7.
               (2)   În perioadele în care se acordă restituiri la export în sectorul zahărului, statele membre notifică Comisiei, până la data de 15 a fiecărei luni, pentru luna precedentă:

                           (a)

                           cantitățile pentru care au fost eliberate licențe cu valorile restituirilor la export, stabilite în conformitate cu articolul 164 alineatul (2) litera (a) din Regulamentul (CE) nr. 1234/2007, defalcate în funcție de:

                                       —

                                       produse pe bază de zahăr de la codurile NC 1701 91 00, 1701 99 10 și 1701 99 90;

                                       —

                                       zahăr brut «ca atare» de la codurile NC 1701 12 90, 1701 13 90 și 1701 14 90;

                                       —

                                       siropuri de zaharoză exprimate în zahăr alb de la codurile NC 1702 90 71, 1702 90 95 și 2106 90 59;

                                       —

                                       izoglucoză, exprimată în substanță uscată, de la codurile NC 1702 40 10, 1702 60 10, 1702 90 30 și 2106 90 30;

                           (b)

                           cantitățile de zahăr alb de la codul NC 1701 99 10 pentru care a fost eliberată o licență cu valorile restituirilor la export stabilite în conformitate cu articolul 164 alineatul (2) litera (b) din Regulamentul (CE) nr. 1234/2007;

                           (c)

                           cantitățile, cu valorile corespunzătoare ale restituirilor la export stabilite în conformitate cu articolul 164 alineatul (2) litera (a) din Regulamentul (CE) nr. 1234/2007, de zahăr alb, cantitățile de zahăr brut și de siropuri de zaharoză exprimate în zahăr alb și cantitățile de izoglucoză exprimate în substanță uscată pentru care a fost eliberată o licență de export în vederea exportului lor sub forma produselor menționate în partea X litera (b) din anexa I la respectivul regulament.

                     Articolul 18
               Notificarea cantităților exportate
               (1)   Statele membre notifică Comisiei, pentru fiecare lună și cel târziu până la sfârșitul celei de a treia luni calendaristice care urmează lunii în cauză, cantitățile de zahăr cărora li se aplică o cotă, exportate sub formă de zahăr alb sau sub formă de produse prelucrate, exprimate în zahăr alb, pentru care a fost eliberată o licență de export pentru implementarea ajutoarelor alimentare ale Uniunii și a celor naționale prevăzute în cadrul convențiilor internaționale sau al altor programe complementare, precum și pentru implementarea altor măsuri ale Uniunii privind distribuirea gratuită de produse alimentare.
               (2)   În perioadele în care se acordă restituiri la export în sectorul zahărului, statele membre notifică Comisiei, cel târziu până la sfârșitul fiecărei luni calendaristice, pentru luna calendaristică precedentă, cantitățile de zahăr alb menționate la articolul 17 alineatul (2) litera (b), exportate în conformitate cu articolul 7 alineatele (4) și (5) din Regulamentul (CE) nr. 376/2008.
               (3)   În perioadele în care se acordă restituiri la export în sectorul zahărului, statele membre notifică Comisiei, pentru fiecare lună calendaristică și cel târziu până la sfârșitul celei de a treia luni calendaristice care urmează lunii calendaristice în cauză:

                           (a)

                           în cazul exporturilor menționate la articolul 4 alineatul (2) din Regulamentul (CE) nr. 612/2009, cantitățile de zahăr, cantitățile de siropuri de zaharoză exprimate în zahăr alb și cantitățile de izoglucoză exprimate în substanță uscată, exportate ca atare, precum și valorile restituirilor corespunzătoare;

                           (b)

                           cantitățile cu valorile corespunzătoare ale restituirilor la export, stabilite în conformitate cu articolul 164 alineatul (2) litera (a) din Regulamentul (CE) nr. 1234/2007, de zahăr alb, cantitățile de zahăr brut și de siropuri de zaharoză exprimate în zahăr alb, cantitățile de izoglucoză exprimate în substanță uscată, exportate sub forma produselor menționate în partea IV a anexei XX la respectivul regulament, precum și sub forma produselor menționate în anexa II la Regulamentul (UE) nr. 578/2010 al Comisiei (12).

                     Notificările menționate la primul paragraf litera (b) se transmit separat Comisiei pentru fiecare regulament aplicabil produsului prelucrat în cauză.
               Articolul 19
               Notificarea licențelor de import
               Statele membre notifică Comisiei cantitățile de zahăr importate din țări terțe și exportate ca produse compensatoare în temeiul regimului de perfecționare activă menționat la articolul 116 din Regulamentul (CEE) nr. 2913/92. Notificarea respectivă se referă la fiecare an de comercializare. Aceasta se transmite cel târziu până la sfârșitul celei de a doua luni calendaristice care urmează anului de comercializare în cauză.

               8.

               Articolul 21 se înlocuiește cu următorul text:
               „Articolul 21
               Metoda de notificare
               Notificările din partea statelor membre prevăzute în prezentul regulament se efectuează după cum urmează:

                           (a)

                           până la 31 decembrie 2012, prin mijloace electronice, în conformitate cu metodele puse la dispoziția statelor membre de către Comisie;

                           (b)

                           de la 1 ianuarie 2013, în conformitate cu Regulamentul (CE) nr. 792/2009 al Comisiei (13).

               9.

               La articolul 23, prima teză se înlocuiește cu următorul text:
               „În momentul stabilirii celor mai favorabile posibilități de achiziționare pe piața mondială, se iau în considerare informațiile relevante pe care le deține Comisia, fie în mod direct, fie prin intermediul agențiilor competente din statele membre, cu privire la:”.

               10.

               La articolul 29, prima teză se înlocuiește cu următorul text:
               „În momentul stabilirii celor mai favorabile posibilități de achiziționare pe piața mondială, se iau în considerare informațiile relevante referitoare la:”

               11.

               La articolul 34, alineatul (3) se elimină.

               12.

               La articolul 38, alineatul (4) se înlocuiește cu următorul text:
               „(4)   Importatorul beneficiază de un termen de două luni de la vânzarea produselor în cauză, sub rezerva unei limite de nouă luni de la data acceptării declarației de punere în liberă circulație, pentru a dovedi că lotul a fost comercializat în condiții care confirmă corectitudinea prețurilor menționate la alineatul (2). În cazul în care nu se respectă oricare dintre aceste termene, garanția constituită se pierde. Autoritățile competente pot însă prelungi termenul de nouă luni cu maximum trei luni ca urmare a unei cereri, justificate corespunzător, din partea importatorului.
               Garanția constituită este eliberată în măsura în care, la cererea autorităților competente, sunt aduse dovezi referitoare la condițiile comercializării. În caz contrar, garanția se reține pentru plata taxelor suplimentare.”

               13.

               Articolul 42 se înlocuiește cu următorul text:
               „Articolul 42
               Metode de calculare
               (1)   În cazul în care randamentul zahărului brut importat, stabilit în conformitate cu secțiunea B.III din anexa IV la Regulamentul (CE) nr. 1234/2007, este diferit de randamentul stabilit pentru calitatea standard, taxa prevăzută în tariful vamal pentru produsele de la codurile NC 1701 12 10, 1701 13 10 și 1701 14 10, precum și taxa suplimentară pentru produsele de la codurile NC 1701 12 10, 1701 12 90, 1701 13 10, 1701 13 90, 1701 14 10 și 1701 14 90, care trebuie percepute pentru 100 de kilograme din zahărul brut respectiv, se calculează înmulțind taxa corespunzătoare stabilită pentru zahărul brut de calitate standard cu un coeficient corector. Coeficientul corector se obține prin împărțirea la 92 a procentului randamentului zahărului brut importat.
               (2)   Pentru produsele menționate în partea III litera (c) a anexei I la Regulamentul (CE) nr. 1234/2007, conținutul de zaharoză, inclusiv conținutul de alte zaharuri exprimate ca zaharoză, se determină prin aplicarea metodei Lane și Eynon (metoda de reducere a cuprului) soluției invertite în conformitate cu metoda Clerget-Herzfeld. Conținutul total de zahăr determinat prin această metodă este convertit în zaharoză prin înmulțire cu 0,95.
               Cu toate acestea, conținutul de zaharoză, inclusiv conținutul de alte zaharuri exprimate în zaharoză, al produselor care conțin mai puțin de 85 % zaharoză sau alte zaharuri exprimate în zaharoză și zahăr invertit exprimat în zaharoză, se determină prin constatarea conținutului de substanță uscată. Conținutul de substanță uscată se determină în funcție de densitatea specifică a soluției diluate în proporția în greutate de 1:1 și, pentru produsele solide, prin uscare. Conținutul de substanță uscată se exprimă în zaharoză prin înmulțire cu coeficientul 1.
               (3)   Pentru produsele menționate în partea III literele (d) și (g) a anexei I la Regulamentul (CE) nr. 1234/2007, conținutul de substanță uscată se determină în conformitate cu alineatul (2) al doilea paragraf din prezentul articol.
               (4)   Pentru produsele menționate în partea III litera (e) a anexei I la Regulamentul (CE) nr. 1234/2007, conversia în echivalent zaharoză se obține prin înmulțirea cu coeficientul 1,9 a conținutului de substanță uscată determinat în conformitate cu alineatul (2) al doilea paragraf din prezentul articol.”

               14.

               Partea C din anexă se înlocuiește cu textul din anexa la prezentul regulament.

         Articolul 2
   Rectificarea Regulamentului (CE) nr. 951/2006
   La articolul 12a, alineatul (3) se înlocuiește cu următorul text:

      „(3)   Garanția menționată la alineatul (1) se eliberează, în conformitate cu articolul 34 din Regulamentul (CE) nr. 376/2008, pentru cantitatea pentru care solicitantul și-a îndeplinit, în sensul articolului 30 litera (b) și al articolului 31 litera (b) punctul (i) din regulamentul menționat, obligația de export care decurge din licențele eliberate în conformitate cu articolul 7d din prezentul regulament.”

   Articolul 3
   Intrarea în vigoare și aplicarea
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică de la 1 octombrie 2012. Cu toate acestea, articolul 2 se aplică de la 26 septembrie 2008.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 august 2012.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 228, 1.9.2009, p. 3.

      (3)  JO L 178, 1.7.2006, p. 24.

      (4)  JO L 114, 26.4.2008, p. 3.

      (5)  JO L 145, 29.6.1995, p. 47.

      (6)  JO L 119, 9.5.2007, p. 7.

      (7)  JO L 256, 7.9.1987, p. 1.

      (8)  JO L 282, 28.10.2011, p. 1.

      (9)  JO L 251, 19.9.2008, p. 13.

      (10)  JO L 299, 16.11.2007, p. 1.

      (11)  JO L 114, 26.4.2008, p. 3.”

      (12)  JO L 171, 6.7.2010, p. 1.”

      (13)  JO L 228, 1.9.2009, p. 3.”

      ANEXĂ

                     „C.

                     Mențiuni la care se face referire la articolul 7:

                                 —

                                 :

                                 în limba bulgară

                                 :

                                 „Захар, която не се разглежда „извън квотата“ за износ без възстановяване“

                                 —

                                 :

                                 în limba spaniolă

                                 :

                                 “Azúcar no considerado ‘al margen de cuota’ para la exportación sin restitución”

                                 —

                                 :

                                 în limba cehă

                                 :

                                 „Cukr, který se nepovažuje za produkt »mimo rámec kvót«, pro vývoz bez náhrady.“

                                 —

                                 :

                                 în limba daneză

                                 :

                                 »Sukker, der ikke anses for at være »uden for kvote« til eksport uden restitution«

                                 —

                                 :

                                 în limba germană

                                 :

                                 ‚Nicht als ‚Nichtquotenerzeugung‘ geltender Zucker für die Ausfuhr ohne Erstattung‘

                                 —

                                 :

                                 în limba estonă

                                 :

                                 „Kvoodivälisena mittekäsitatava suhkru eksportimiseks ilma toetuseta.”

                                 —

                                 :

                                 în limba greacă

                                 :

                                 “Ζάχαρη που δεν θεωρείται ‘εκτός ποσόστωσης’ προς εξαγωγή χωρίς επιστροφή.”

                                 —

                                 :

                                 în limba engleză

                                 :

                                 “Sugar not considered as ‘out-of-quota’ for export without refund.”

                                 —

                                 :

                                 în limba franceză

                                 :

                                 “Sucre non considéré ‘hors quota’ pour les exportations sans restitution.”

                                 —

                                 :

                                 în limba italiană

                                 :

                                 “Zucchero non considerato ‘fuori quota’ per le esportazioni senza restituzione”

                                 —

                                 :

                                 în limba letonă

                                 :

                                 “Cukurs, kas nav uzskatāms par “ārpuskvotu” produkciju eksportam bez kompensācijas”,

                                 —

                                 :

                                 în limba lituaniană

                                 :

                                 „Virškvotiniu nelaikomas cukrus eksportui be grąžinamosios išmokos“

                                 —

                                 :

                                 în limba maghiară

                                 :

                                 »A cukrot nem tekintik ’kvótán felülinek’ a visszatérítés nélküli kivitel tekintetében.«

                                 —

                                 :

                                 în limba neerlandeză

                                 :

                                 „Suiker die niet als „buiten het quotum geproduceerd” wordt beschouwd, bestemd voor uitvoer zonder restitutie.”

                                 —

                                 :

                                 în limba polonă

                                 :

                                 »Cukier niezaliczany do produktów ‘pozakwotowych’, przeznaczony na wywóz bez refundacji«

                                 —

                                 :

                                 în limba portugheză

                                 :

                                 “Açúcar não considerado ‘extraquota’ para exportação sem restituição.”

                                 —

                                 :

                                 în limba română

                                 :

                                 «Zahăr neconsiderat „peste cotă” pentru exporturile fără restituire».

                                 —

                                 :

                                 în limba slovacă

                                 :

                                 ‚Cukor, ktorý sa nepovažuje za »nad rámec kvóty« na vývoz bez náhrady‘,

                                 —

                                 :

                                 în limba slovenă

                                 :

                                 ‚Sladkor se ne šteje kot ‚izven kvote‘ za izvoz brez nadomestila.‘

                                 —

                                 :

                                 în limba finlandeză

                                 :

                                 ”Tuetta vietävä sokeri, jota ei pidetä kiintiön ulkopuolisena”.

                                 —

                                 :

                                 în limba suedeză

                                 :

                                 ’Socker som inte anses vara ’utomkvotsprodukter’ för export utan bidrag.’ ”


title: Regulamentul de punere în aplicare (UE) nr. 1261/2011 al Comisiei din 2 decembrie 2011 de stabilire a valorilor forfetare de import pentru fixarea prețului de intrare pentru anumite fructe și legume

text:
               3.12.2011

               RO

               Jurnalul Oficial al Uniunii Europene

               L 320/26

         REGULAMENTUL DE PUNERE ÎN APLICARE (UE) NR. 1261/2011 AL COMISIEI
   din 2 decembrie 2011
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:
   Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv,
   ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la 3 decembrie 2011.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 decembrie 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru determinarea prețului de intrare pentru anumite fructe și legume

                  (EUR/100 kg)

                  Cod NC

                  Codul țărilor terțe (1)

                  Valoare forfetară de import

                  0702 00 00

                  AL

                  58,8

                  IL

                  98,1

                  MA

                  39,1

                  MK

                  68,6

                  TN

                  143,0

                  TR

                  75,8

                  ZZ

                  80,6

                  0707 00 05

                  EG

                  193,3

                  TR

                  97,0

                  ZZ

                  145,2

                  0709 90 70

                  MA

                  31,4

                  TR

                  125,9

                  ZZ

                  78,7

                  0805 10 20

                  AR

                  36,9

                  BR

                  41,5

                  MA

                  56,6

                  UY

                  42,5

                  ZA

                  50,9

                  ZZ

                  45,7

                  0805 20 10

                  MA

                  66,2

                  ZZ

                  66,2

                  0805 20 30, 0805 20 50, 0805 20 70, 0805 20 90

                  HR

                  31,3

                  IL

                  78,6

                  JM

                  129,1

                  TR

                  88,8

                  UY

                  71,0

                  ZZ

                  79,8

                  0805 50 10

                  TR

                  56,9

                  ZZ

                  56,9

                  0808 10 80

                  CA

                  120,5

                  CL

                  90,0

                  CN

                  74,9

                  US

                  119,9

                  ZA

                  180,1

                  ZZ

                  117,1

                  0808 20 50

                  CN

                  59,0

                  TR

                  133,1

                  ZZ

                  96,1

         (1)  Nomenclatorul țărilor, astfel cum este stabilit prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” reprezintă „alte origini”.